
                                                                                                       Center for Sundhed og Velfærd

Vedtægter

for beboer- og pårørenderåd

ved

Ældrecenter Dalvangen, Digevangsvej 1,
Ældrecenter Hvissinge, Stenager 2 og
Ældrecenter Sydvestvej, Sydvestvej 10

§ 1: Formål med beboer- og pårørenderåd.
Beboer- og pårørenderåd skal fungere som et forum for dialog mellem kommunen, beboerne og de pårørende om tilrettelæggelsen af hverdagen for beboerne på ældrecenteret.
§ 2: Beboer- og pårørenderåds sammensætning.
Stk. 1
Der er nedsat et beboer– og pårørenderåd hvert af følgende steder:

Ældrecenter Dalvangen, Digevangsvej 1. 

Består af 97 plejeboliger.
Ældrecenter Hvissinge, Stenager 2.

Består af 69 plejepladser. 

Ældrecenter Sydvestvej, Sydvestvej 10.

Består af 38 plejeboliger.

Stk. 2

Beboer- og pårørenderådet er sammensat således:

	max 4
	Beboerrepræsentanter.
	Der skal sikres en så bred repræsentation som muligt.



	max 4
	Pårørenderepræsentanter.
	Der skal sikres en så bred repræsentation som muligt.



	
1-3
	Ældrecenterleder og afdelingsledere
	

	
	
	


Herudover består rådet af en observatør fra seniorrådet og en sekretær.
Stk. 3

Beboer
Sekretariatsfunktionen varetages af ældrecentret.

Der tilstræbes at få valgt suppleanter.

Suppleanterne kan vælge at deltage i beboer- og pårørenderådets møder.

Stk. 4
Beboer- og pårørenderådet konstituerer sig selv.

§ 3: Regler for valg af medlemmer til beboer- og pårørenderådet.
Stk. 1

Hvem kan vælges:
· Beboere, der er visiteret til plejeboligen, kan vælges, så længe de bor i plejeboligen. 
· Pårørende kan vælges og være medlem af beboer- og pårørenderådet, så længe den/de er pårørende til, bor i plejeboligen. Pårørende behøver ikke at være i familie med beboeren, den eneste betingelse er, at beboeren accepterer den pågældende som pårørende.

· Har man en værge, kan man ikke vælges.
· Kun én pårørende til hver beboer kan vælges.

Stk. 2

Hvem kan vælge: 

· Beboere kan stemme på beboerrepræsentanter på det tidspunkt, hvor der afholdes valg

· Pårørende kan stemme på pårørende, hvis de på det tidspunkt, hvor der afholdes valg, har status af pårørende. Pårørende behøver ikke at være i familie med beboeren, den eneste betingelse er, at beboeren accepterer den pågældende som pårørende.

· Kun én pårørende til hver beboer har stemmeret.

· Der kan ikke stemmes med fuldmagt.

· Har man en værge, kan man ikke stemme.

§ 4: Valgperiode:

Stk. 1

Valg til beboer- og pårørenderåd sker normalt for 2 år af gangen (i lige år), men ved behov kan det afholdes årligt. Valgene afholdes normalt i maj måned.

Stk. 2

Det er beboer- og pårørenderådet på stedet, der har ansvar for, at der afholdes valg. Valget kan ske skriftligt, hvis et flertal af de fremmødte måtte ønske det. 


Er der stemmelighed mellem flere kandidater, trækkes der lod.

Det kan være nødvendigt at foretage suppleringsvalg, hvis der er behov herfor.

§ 5: Opgaver.
Stk. 1

Beboer- og pårørenderåd skal som nævnt i § 1 fungere som et forum for dialog mellem kommunen, beboerne og de pårørende om tilrettelæggelsen af hverdagen for beboerne på ældrecenteret.

Det er vigtigt at være opmærksom på, at det er væsentligt, at drøftelserne i beboer- og pårørenderåd sker i en ligeværdig dialog, hvor det er beboernes interesser og behov, der sættes i centrum.

Stk. 2

Intentionerne er, at beboer- og pårørenderåd skal inddrages ved fastlæggelsen af:

1. Pleje- og omsorgsindsatser
2. Kost

3. Aktiviteter

4. Tilsyn

Følgende områder kan beboer- og pårørenderåd ikke beskæftige sig med:

a. Enkeltsager vedrørende beboere.

b. Personalesager. 
Stk. 3

Nedenfor nævnes eksempler på emner, som beboer- og pårørenderådet kan drøfte.
Der skal dog være tale om drøftelser på et overordnet niveau, idet det ikke har været hensigten med beboer- og pårørenderåd, at disse skal fastlægge egentlige 
arbejdsmetoder og detaljerede arbejdsplaner.

Stk. 4
Vigtigt for punkterne nedenfor er, at beboer– og pårørenderådet skal være opmærksomme på, at hvis der aftales indsatser for et område, skal dette altid ske med respekt for følgende:

· Sikre den enkelte beboers selvbestemmelse over eget liv og hverdag.

· Sikre at der er en rummelighed i dagligdagen til alle beboere med deres forskellige behov.

· Sikre så stor grad af valgfrihed for beboerne og deres pårørende som muligt inden for de økonomiske rammer og med respekt for og tillid til medarbejdernes faglighed.

· Være opmærksomme på den interessekonflikt, der kan være mellem beboernes ønsker og den pårørendes.

Stk. 5
	Område
	Forhold der kan indgå i beboer- og pårørenderådets drøftelser

	Pleje- og omsorgsindsatser


	· At sikre at de centrale værdier, selvbestemmelse, tillid og fællesskaber, i ældreloven styrkes på ældrecentrene og med udgangspunkt i en helhedspleje, der sikrer, at den hjælp og pleje, som beboeren tilbydes i sin plejebolig, tager udgangspunkt i beboerens livssituation
· At helhedspleje gives gennem sammenhængende, rummelige og fleksible pleje- og omsorgsforløb til beboere med behov for: 
· Personlig hjælp og pleje 

· Støtte til det praktiske 

· Understøtte hverdagsrehabilitering

· Sundhedsfaglig behandling

· Aktiviteter, fællesskaber og socialt samvær 


	Kost


	· Sikre kostplaner som er næringsberegnet og opfylder gældende krav for næringsindhold. 
· Sikre mulighed for diætkost.



	Aktiviteter


	· At der er tilbud om fællesaktiviteter.

· At der er mulighed for samvær med andre, som f.eks. blot det at være sammen, spise samme, at sidde sammen.


	Tilsyn


	· Resultater fra tilsynsbesøg forelægges til høring.




§ 6: Afholdelse af møder.
Regler herfor skal fastlægges i beboer- og pårørenderådets forretningsorden.

§ 7: Dagsorden.
Regler herfor skal fastlægges i beboer- og pårørenderådets forretningsorden.

§ 8: Referat.
Regler herfor skal fastlægges i beboer- og pårørenderådets forretningsorden.

§ 9: Ændring af vedtægterne.

Disse vedtægter er godkendt af Kommunalbestyrelsen den xx 2026, 
sag nr. XX og træder i kraft med omgående virkning.

Ændring af vedtægterne kræver Kommunalbestyrelsens godkendelse.

